In nomine... mense februarii. Ego Iohannes, dictus Taupins de Baisseio, filius defuncti domini Hugonis Taupin, militis, ...affero me debere uiris religiosis... triginta duas eminas auene ad mensuram Diuionensem ratione arraragiorum quatuor eminarum auene in quibus dictus pater meus et ego dictis religiosis tenebamur et adhuc teneor pro concordia terciarum de Baisseio hactenus habita inter dictos religiosos et patrem meum et in solutione quarum quatuor eminarum tam ego quam dictus pater meus defecimus per sexdecim annos iam transactos. Quas quidem triginta duas eminas auene integraliter teneor et promitto bona fide reddere et soluere dictis religiosis aut ipsorum dicto mandato secum habito presentes litteras quamcito et quociens ab eisdem aut eorum dicto mandato super hoc fuero requisitus. Et nisi modo permissio redderetur quod absit omnia dampnia et expensas que et quas extunc dicti religiosi mouerint et fecerint pro dicta auena recuperanda teneor et promitto eis pacifice restaurare et eis super his solo simplici uerbo credere sine alia probatione pro quibus adimplendis obligo dictis religiosis me et meos heredes et bona... Renuncians in hoc facto exceptioni doli et in factum fori priuilegio, crucefignatorum priuilegio. Actum in presentia Hugonini de Cabilone..., Griffonis Pelerin et Guiotti de Asneriis...